Leha ho le joalo, o ile a fumana kamohelo ho bahlaseli ba tsoang ho lihlopha tse ling tse ileng tsa bona ka ntle ho maikutlo a hae a boithati. Ntho e ikhethang har'a mosebetsi oa hae o mocha oa bacha ke ho fallela lebaleng la bacha la Anderlecht, 2007 moo a neng a bapala ka sepheo sa ho finyella lipakane tse bohareng. 105 Ntshetsang Jehofa ditebogo, bitsang leina la gagwe,+Itsiseng ditiro tsa gagwe mo ditšhabeng.+ 2 Mo opeleleng, mo leletseng pina,+Tlhatlhanyang ka ditiro tsotlhe tsa gagwe tse di gakgamatsang.+ 3 Ipelafatseng ka leina la gagwe le le boitshepo.+A pelo ya ba ba batlang Jehofa e ipele.+ 4 Batlang Jehofa le nonofo ya gagwe.+Batlang sefatlhego sa gagwe ka metlha.+ 5 Gakologelwang ditiro tsa gagwe tse di gakgamatsang tse a di dirileng,+Dikgakgamatso tsa gagwe le ditshwetso tsa boatlhodi tsa molomo wa gagwe,+ 6 Wena losika lwa ga Aborahame motlhanka wa gagwe,+Lona bomorwa Jakobe, ba ba tlhophilweng ba gagwe.+ 7 Ke Jehofa Modimo wa rona.+Ditshwetso tsa gagwe tsa boatlhodi di mo lefatsheng lotlhe.+ 8 O gakologetswe kgolagano ya gagwe ka bosakhutleng,+Lefoko le a le laotseng, go fitlha dikokomaneng tse di sekete,+ 9 E le kgolagano eo a neng a e dira le Aborahame,+Le maikano a gagwe ao a a diretseng Isake,+ 10 E leng polelo e a neng a e boloka e eme e le molao le mo go Jakobe,E le kgolagano e e nnang ka bosakhutleng le mo go Iseraele,+ 11 A re: “Ke tla go naya lefatshe la Kanana+Go nna kabelo ya boswa jwa gago.”+ 12 E ne e le fa ba ne ba le mmalwa ka palo,+Ee, ba le mmalwa thata, e bile e le baagi ba baeng mo go yone.+ 13 Mme ba nna ba tsamayatsamaya go tswa setšhabeng go ya setšhabeng,+Go tswa bogosing go ya setšhabeng se sengwe.+ 14 Ga a ka a letlelela motho ope go ba tsietsa,+Mme o ne a kgalemela dikgosi ka ntlha ya bone,+ 15 A re: “Lo se ka lwa ama batlodiwa ba me,+E bile lo se ka lwa dira baporofeti ba me sepe se se bosula.”+ 16 Mme a biletsa leuba mo lefatsheng;+A robaganya thobane nngwe le nngwe e senkgwe se se bopegileng jaaka leseka se neng se lepeleditswe mo go yone.+ 17 A roma motho kwa pele ga boneYo o neng a rekisiwa go nna motlhanka, e bong Josefa.+ 18 Ba ne ba bogisa dinao tsa gagwe ka mehiri,+Moya wa gagwe wa tsena mo ditshiping;+ 19 Go fitlha ka nako ya fa lefoko la gagwe le ne le tla,+Lefoko la ga Jehofa le ne la mo itshekisa.+ 20 Kgosi e ne ya roma gore e mo golole,+Mmusi wa ditšhaba, gore a mo golole. 21 O ne a mo tlhoma go nna mong wa ba ntlo ya gagwe+Le go nna mmusi wa thoto ya gagwe yotlhe,+ 22 Gore a golege dikgosana tsa gagwe tumalanong le moya wa gagwe+Le gore a rute le banna ba gagwe ba bagolwane botlhale.+ 23 Iseraele a tsena mo Egepeto,+Mme Jakobe a aga e le moeng mo lefatsheng la Hame.+ 24 Mme a nna a dira gore batho ba gagwe ba ate thata,+Mme kgabagare a dira gore ba nne thata go feta baba ba bone.+ 25 A letla gore pelo ya bone e fetoge e tlhoe batho ba gagwe,+Gore ba itshware ka boferefere mo batlhankeng ba gagwe.+ 26 A roma Moshe motlhanka wa gagwe,+Arone yo a neng a mo tlhophile.+ 27 Ba ne ba tlhoma mo gare ga bone dikgang tsa ditshupo tsa gagwe,+Le dikgakgamatso mo lefatsheng la Hame.+ 28 A romela lefifi mme ka jalo a dira gore go nne lefifi;+Mme ba se ka ba tsuologela mafoko a gagwe.+ 29 A fetola metsi a bone go nna madi,+Mme a bolaya ditlhapi tsa bone.+ 30 Lefatshe la bone la nyeula digogwane,+Mo diphaposing tse di kwa teng tsa dikgosi tsa bone. 31 A re diboba+ di tsene,Mentsana mo dikarolong tsotlhe tsa bone tsa naga.+ 32 A dira gore dipula tsa bone tse dikgolo di ne ka sefako,+Molelo o o tutumang mo lefatsheng la bone.+ 33 Mme a itaya mefine ya bone le ditlhare tsa bone tsa mofeigeA robaganya ditlhare tsa karolo ya bone ya naga.+ 34 A re tsie e tsene,+Le mofuta mongwe wa boijane, bo se na palo.+ 35 Mme jwa ja dimela tsotlhe mo lefatsheng la bone;+Jwa ja le maungo a mmu wa bone. 36 Mme a bolaya leitibolo lengwe le lengwe mo lefatsheng la bone,+Tshimologo ya maatla otlhe a bone a go tshola.+ 37 Mme a simolola go ba ntsha ba na le selefera le gouta;+Mme mo ditsong tsa gagwe go ne go se na ope yo o kgotšwang. 38 Egepeto o ne a ipela fa ba tswa,Gonne ba ne ba simolotse go ba boifa.+ 39 O ne a tsharolola leru go nna sesiro,+Le molelo go nna lesedi bosigo.+ 40 Ba ne ba kopa, mme a tlisa makwetekwio,+Mme a nna a ba kgorisa senkgwe se se tswang kwa legodimong.+ 41 A bula lefika, mme metsi a simolola go elela;+A elela go ralala dikgaolo tse di se nang metsi e le noka.+ 42 Gonne o ne a gakologelwa lefoko la gagwe le le boitshepo mo go Aborahame motlhanka wa gagwe.+ 43 Ka jalo a ntsha batho ba gagwe ka boitumelo,+Ba ba tlhophilweng ba gagwe ka go goa ka boipelo.+ 44 Mme kgabagare a ba naya mafatshe a ditšhaba,+Mme ba nna ba rua maungo ya tiro ya bonatla ya ditlhopha tsa ditšhaba,+ 45 Gore ba tle ba boloke melawana+ ya gagweBa bo ba tshegetse melao+ ya gagwe.Bakang Jah!+